Mitjançant aquest acord s'actualitzen per al 2017 els annexos del conveni de 2003 amb l'objecte que els beneficiaris d'aquestes entitats mutualistes puguin ser tractats per l'ICS en aquelles zones rurals on no disposin de dispositius assistencials, amb la corresponent compensació econòmica.
S'afegeix a l'àmbit previ propi del conveni la informació relativa a l'adreça de correu electrònic que figura en el fitxer Registre central de persones assegurades (RCA), per tal d'integrar aquestes dades als marcs bàsics d'informació d'Idescat sobre la població de cara a la gestió del disseny dels seus directoris per a actuacions estadístiques.
L'addenda es limita a la recollir aquesta mesura i sistematitzar-la en el marc del conveni d'1 d'abril de 2014.
La seva aplicació s'articula a través dels hospitals del SISCAT que voluntàriament optin per participar en el marc de l'EPR a través de la subscripció dels contractes bilaterals d'adhesió amb el laboratori (el model dels quals es preveu en Annex).
Es regula la sistemàtica per facilitar l'expedició de la TSI a favor de les persones inscrites al Registre de catalans i catalanes residents a l'exterior.
El conveni estableix el procediment per a la gestió i emissió de la TSI, que parteix del trasllat per part de la Secretaria d'Afers Exteriors i de la Unió Europea de les sol·licituds plantejades amb aquest objecte al CatSalut.
S'especifica que és competència del CatSalut la determinació de l'abast dels serveis assistencials que corresponguin a cada persona sol·licitant en funció de les seves circumstàncies, en condicions d'igualtat en els termes de regulació propis del sistema de salut.
La seva aplicació s'articula a través dels hospitals del SISCAT que voluntàriament opten per participar en el marc de l'EPR a través de la subscripció dels contractes bilaterals d'adhesió amb el laboratori (el model dels quals es preveu en Annex).
El conveni de 4 de maig de 2012 (ja parcialment modificat amb anterioritat el 18 de maig de 2015) té com a objecte eixugar un deute reconegut com a directament imputable al CatSalut i generar les condicions per a l'equilibri financer i econòmic del CMPS.
Se'n requereix un ajustament puntual per facilitar la regularització de la facturació efectuada amb càrrec a la clàusula específica de suport prevista amb aquesta entitat al 2015.
El Govern va autoritzar aquesta modificació mitjançant un Acord adoptat en data 21 de febrer de 2017.
S'estableix un marc estable de col·laboració institucional destinat al desenvolupament de projectes de mutu interès amb la finalitat de donar suport a la millora de la qualitat de vida dels pacients diagnosticats d'ELA i la de seves famílies i cuidadors, així com impulsar la recerca i la formació sobre aquesta malaltia.
S'hi preveuen línies de col·laboració que poden concretar-se en projectes específics, susceptibles de desenvolupar-se mitjançant convenis de desplegament.
El CatSalut es compromet a promoure mesures en l'àmbit del sistema públic de salut que contribueixin a la introducció de millores (tant de sensibilització com de sistematització al conjunt del SISCAT).
No atribueix drets i obligacions de contingut econòmic.
Aquest conveni de cooperació educativa designa la identitat de l'alumne participant al programa de pràctiques i el seu contingut mínim (període de realització, horari, cobertura d'assegurança escolar, i conjunt de dades identificatives).
No preveu cap dret ni obligació de contingut econòmic per a cap de les parts participants.
L'encàrrec de 13 de novembre de 2014 encomana a l'AQUAS la tasca d'anonimització de dades contingudes en fitxers del Departament de Salut, del CatSalut i de l'ICS (entitats que efectuen l'encàrrec de gestió inicial amb aquest objecte).
La present addenda es limita a regular l'adhesió de l'empresa pública Banc de Teixits al citat encàrrec i a identificar els fitxers sota la seva responsabilitat que poden requerir l'aplicació d'aquesta tasca.
S'explicita que AQUAS té atribuïda la condició de mitjà propi instrumental i servei tècnic de l'Administració de la Generalitat i dels ens i entitats que en depenen.
El Departament de Salut, a través de la seva direcció general de Planificació en Salut, i el CatSalut coincideixen en l'interès que es porti a terme un estudi amb aquest objecte per valorar l'impacte de les intervencions pròpies del PPAC en els àmbits poblacionals de Catalunya.
Es preveu que el Departament de Salut presti suport metodològic en el plantejament del model i col·labori en l'elaboració de l'informe i correspon al CatSalut aportar les dades disponibles al CMBD, mentre l'IESE realitzarà les tasques tècniques i analítiques d'interpretació, amb el compromís de respecte a la normativa en el tractament de dades i l'establiment d'un pla de protecció en aquest sentit.
Aquest projecte es defineix de manera complementària a l'execució del Programa de farmacovigilància de Catalunya.
La seva finalitat és implementar línies de seguiment de seguretat dels medicaments al sistema públic de salut.
El conveni estableix els compromisos mutus per al seu desplegament operatiu i els assumits per cadascuna de les parts, incloent-hi els recursos.
Correspon al CatSalut aportar-hi recursos humans i tècnics, sense cap cost afegit més enllà del propi del funcionament ordinari de la seva estructura.
El CatSalut considera prioritari l'establiment de mesures contrastades científicament i acadèmicament per a la promoció de la formació contínua i la millora de la qualificació dels professionals mèdics i, a aquests efectes, pacta un marc de col·laboració amb el COMG per impulsar un projecte formatiu conjunt, amb la possibilitat de desenvolupar-lo mitjançant convenis de desplegament.
Aquest conveni no comporta l'establiment de drets i obligacions amb contingut econòmic.
El Consell Comarcal encarrega la gestió de la contractació i execució del projecte bàsic relatiu a la reforma del CAP Agramunt a la Diputació de Lleida, que es compromet a finançar l'actuació amb càrrec al seu pressupost per l'import en què està pressupostada l'obra (538.385,80 euros).
El projecte va ser autoritzat pel CatSalut.
El conveni regula les condicions de l'execució de les obres, tenint en compte que es preveu la cessió de la seva propietat al CatSalut, al qual també es reconeix la disponibilitat per destinar-lo a la prestació d'assistència sanitària en el marc del sistema públic.
El conveni no preveu cap obligació econòmica atribuïble al CatSalut.
El Departament de Salut, a través de la seva direcció general de Planificació en Salut, i el CatSalut coincideixen en l'interès en portar a terme l'estudi.
Es preveu que el Departament de Salut presti suport metodològic en el plantejament del model i col·labori en l'elaboració de l'informe i correspon al CatSalut aportar les dades disponibles al CMBD, mentre la Fundació Salut i Envelliment UAB realitzarà les tasques tècniques i analítiques d'interpretació, amb el compromís de respecte a la normativa en el tractament de dades, que se cediran desindentificades.
El Govern va adoptar un Acord en data 15 de novembre de 2016 que modifica la realització de despeses amb abast plurianual vinculades a aquesta actuació, de conformitat amb les condicions estipulades pel departament de la Vicepresidència i d'Economia i Hisenda.
La present proposta de conveni es limita a reflectir aquesta modificació, en el ben entès que la pròpia modificació del conveni de referència també va ser aprovada pel Govern, mitjançant Acord de 29 de novembre de 2016.
El repositori Scientia és el dipòsit d'informació digital del Departament de Salut i té com a finalitat oferir l'accés obert, permanent i gratuït a la producció científica que es genera dins el sistema sanitari públic de Catalunya.
El CatSalut es compromet a facilitar els recursos digitals de l'activitat que generi en aquest marc i es regulen les condicions per implementar-ho, amb la garantia que es respecten els drets de propietat intel·lectual.
Es preveu l'elaboració d'un projecte formatiu compartit en el marc d'un interès públic conjunt en la millora de la qualificació dels professionals mèdics en l'àmbit de la infermeria.
La col·laboració s'estableix en termes institucionals, sense preveure despesa econòmica directa per a cap de les parts i amb la possibilitat que aquells projectes específics que presentin singularitats que ho aconsellin puguin desplegar-se mitjançant la subscripció de convenis específics de desenvolupament.
L'Ajuntament de Sabadell es compromet a realitzar una aportació al CCSPT de 4.000.000 d'euros (distribuïts entre els exercicis compresos de l'any 2017 al 2019) destinada a la millora dels equipaments i instal·lacions d'aquest servei.
Es regulen les condicions del lliurament, vinculat a l'acreditació de les despeses executades en el marc del projecte.
No es preveu cap despesa econòmica a càrrec del CatSalut.
S'estableix un marc d'actuacions consensuat en matèria d'equipaments destinats al sistema públic de salut a la ciutat de Sabadell centrat en potenciar la millora de l'accessibilitat i confortabilitat dels usuaris dels serveis assistencials.
S'acorden línies d'actuació en l'àmbit de l'atenció primària (promoció de la construcció del nou CAP Can Llong) i l'atenció especialitzada (millora del servei d'urgències del CCSPT i elaboració del seu Pla director d'espais).
Es distribueixen les tasques que corresponen a cada institució per promoure'n la implementació, en el ben entès que la concreció dels compromisos a nivell econòmic requereix complir els procediments que en cada cas els resultin aplicables.